CELEX: 32009R0341
Language: bg
Date: 2009-04-23 00:00:00
Title: Регламент (ЕО) № 341/2009 на Комисията от 23 април 2009 година за определяне на максималната изкупна цена за обезмаслено мляко на прах за първата индивидуална покана за търг в рамките на тръжната процедура, открита с Регламент (ЕО) № 310/2009

24.4.2009   
            
            
               BG
            
            
               Официален вестник на Европейския съюз
            
            
               L 104/20
            
         
      РЕГЛАМЕНТ (ЕО) № 341/2009 НА КОМИСИЯТА
   
   от 23 април 2009 година
   за определяне на максималната изкупна цена за обезмаслено мляко на прах за първата индивидуална покана за търг в рамките на тръжната процедура, открита с Регламент (ЕО) № 310/2009
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43 във връзка с член 4 от него,
   като има предвид, че:
   
               (1)
            
            
               С Регламент (ЕО) № 310/2009 (2) на Комисията се открива изкупуване на обезмаслено мляко на прах чрез тръжна процедура за периода, който приключва на 31 август 2009 г., в съответствие с условията, предвидени в Регламент (ЕО) № 214/2001 на Комисията от 12 януари 2001 г. относно определяне на подробни правила за прилагането на Регламент (ЕО) № 1255/1999 на Съвета по отношение на интервенцията на пазара на обезмаслено мляко на прах (3).
            
         
               (2)
            
            
               Като се вземат предвид офертите, получени в отговор на индивидуалните покани за търг, се определя максимална изкупна цена или се взема решение търгът да не приключи с възлагане в съответствие с член 17 от Регламент (ЕО) № 214/2001.
            
         
               (3)
            
            
               Като се вземат предвид офертите, получени за първата индивидуална покана за търг, следва да се определи максимална изкупна цена.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   За първата индивидуална покана за търг за изкупуване на обезмаслено мляко на прах в рамките на тръжната процедура, открита с Регламент (ЕО) № 310/2009, за която срокът за подаване на оферти изтече на 21 април 2009 г., максималната изкупна цена e 168,90 EUR/100 kg.
   Член 2
   Настоящият регламент влиза в сила на 24 април 2009 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 април 2009 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 97, 16.4.2009 г., стр. 13.
   
      (3)  ОВ L 37, 7.2.2001 г., стр. 100.